1 Januarie Johannes 1:1-18
Die Alfa en die Omega
~ Johannes 1:1
Waarvan praat Johannes as hy sê: “In die begin was
die Woord … ?” Het Jesus ’n begin gehad? Was
daar ’n tyd wat Hy nie was nie? Johannes se Grieks
laat hier geen twyfel nie. Die woorde “In die begin” beteken
eintlik: “Van die eindelose verlede af,” of: “Nog altyd.” Die
Woord, of Jesus, was nog altyd daar. Jesus is nie geskep nie,
want God is nie geskep nie. God was nog altyd daar.
Dis ’n gedagte wat te groot is vir ons verstand, want ons
hele lewe word bepaal deur tyd – deur ’n begin en ’n einde.
Ons kan nie enigiets voorstel buite hierdie raamwerk nie. Dis
wie God is – groter as ons verwysingsraamwerk en logika.
Hy is groter as ons denke en kan redeneer en spekuleer. Hy
is eindeloos. Dit is groter as wat ons kan verstaan. Jesus het
nie ’n begin nie en Hy het nie ’n einde nie. Inteendeel, Hy ís
die Begin en die Einde (Op 1:8). Jesus baken alles af en stel die
grense vir alle sienlike en onsienlike dinge.
You're reviewing: Op Vlerke Van Geloof (Sponsgevulde Hardeband)
300 Geloofsvrae En Bybelse Antwoorde (Sa…